text: 
  Men deres indbyrdes forhold kompliceres ved, at de begge er forelskede
   i den samme mand: den landflygtige og senere tilbagevendte Peder Oxe
  , som Mette Rosenkrantz efter sin mands død til sidst bliver gift med
  .
  
  Så langt når romanen ikke, skønt det er den happy ending, den lægger
   op til  -  noget af det fineste i den lange historie er 
  skildringen af, hvordan denne gensidige forelskelse tøvende baner sig 
  vej. Men at " Sankt Markus Nat " kan kaldes Helle Stangerups bedste 
  roman  -  uden at den derfor behøver at blive hendes populæreste ! 
   -  skyldes ellers først og fremmest den køligt passionerede 
  overlegenhed, hvormed hun behersker det kompleks af motiver, romanens 
  handling udgør. Tiden og dens menneskeskæbner  -  kvindeskæbner  -  kan
   ikke skilles ad. Hverken i deres tragedie eller i deres triumf.
  
  Det er ikke forkert, når " Sankt Markus Nat " bag på omslaget 
  bliver kaldt en beretning om længslen efter at forstå det ubegribelige
  , om søgen efter det umulige, om overskridelse af grænsen for al 
  menneskelig formåen. Så stort et ærinde er Helle Stangerup også ude i
  .
  
  
  
  